CELEX: 32010R0540
Language: lt
Date: 2010-06-16 00:00:00
Title: 2010 m. birželio 16 d. Europos Parlamento ir Tarybos reglamentas (ES) Nr. 540/2010, kuriuo iš dalies keičiamas Tarybos reglamentas (EB) Nr. 1085/2006, nustatantis Pasirengimo narystei pagalbos priemonę (IPA)

24.6.2010   
            
            
               LT
            
            
               Europos Sąjungos oficialusis leidinys
            
            
               L 158/7
            
         EUROPOS PARLAMENTO IR TARYBOS REGLAMENTAS (ES) Nr. 540/2010
   2010 m. birželio 16 d.
   kuriuo iš dalies keičiamas Tarybos reglamentas (EB) Nr. 1085/2006, nustatantis Pasirengimo narystei pagalbos priemonę (IPA)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 212 straipsnį,
   atsižvelgdami į Europos Komisijos pasiūlymą,
   pasikonsultavę su Regionų komitetu,
   laikydamiesi įprastos teisėkūros procedūros (1),
   kadangi:
   
               (1)
            
            
               Reglamente (EB) Nr. 1085/2006 (2) numatyta padėti narystės Sąjungoje siekiančioms šalims kandidatėms ir potencialioms šalims kandidatėms palaipsniui prisiderinti prie Europos Sąjungos standartų ir politikos sričių, įskaitant, prireikus, acquis communautaire.
            
         
               (2)
            
            
               Europos Sąjungos sutarties 49 straipsnyje nustatyta, kad kiekviena Europos valstybė, gerbianti ir įsipareigojusi remti tos sutarties 2 straipsnyje nurodytas vertybes, t. y. žmogaus orumą, laisvę, demokratiją, lygybę, teisinę valstybę ir pagarbą žmogaus teisėms, įskaitant tautinėms mažumoms priklausančių asmenų teises, gali pareikšti norą tapti Sąjungos nare.
            
         
               (3)
            
            
               2006 m. gruodžio 14 d. Europos Vadovų Taryba savo išvadose pateikė atnaujintą susitarimą dėl plėtros, įskaitant principą, kad kiekviena paraišką pateikusi šalis turi būti vertinama pagal jos nuopelnus.
            
         
               (4)
            
            
               2009 m. liepos 16 d. Islandijos Respublikai (toliau – Islandija) pateikus paraišką dėl narystės Europos Sąjungoje, Taryba paragino Komisiją pateikti Tarybai nuomonę dėl Islandijos paraiškos. Todėl Islandija gali būti laikoma potencialia šalimi kandidate.
            
         
               (5)
            
            
               Pagal Reglamentą (EB) Nr. 1085/2006 pagalba Vakarų Balkanų potencialioms šalims kandidatėms ir šalims kandidatėms bei Turkijai teikiama remiantis, inter alia, Europos ir stojimo partnerystėmis.
            
         
               (6)
            
            
               Islandija yra Europos ekonominės erdvės narė. Todėl pagalba pagal Reglamentą (EB) Nr. 1085/2006 turi būti teikiama tinkamai atsižvelgus į metiniame Komisijos plėtros dokumentų pakete esančius pranešimus ir strategijos dokumentą,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1085/2006 iš dalies keičiamas taip:
   
               1)
            
            
               4 straipsnis papildomas šia pastraipa:
               „Islandijai pagalba teikiama visų pirma atsižvelgiant į plėtros dokumentų pakete esančius pranešimus ir strategijos dokumentą.“;
            
         
               2)
            
            
               II priede po žodžių „Bosnija ir Hercegovina“ įrašoma:
               
                           „—
                        
                        
                           Islandija“.
                        
                     
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2010 m. birželio 16 d.
      
         
            Europos Parlamento vardu
         
         
            Pirmininkas
         
         J. BUZEK
      
      
         
            Tarybos vardu
         
         
            Pirmininkas
         
         D. LÓPEZ GARRIDO
      
   
   
      (1)  2010 m. vasario 11 d. Europos Parlamento pozicija (dar nepaskelbta Oficialiajame leidinyje) ir 2010 m. gegužės 31 d. Tarybos sprendimas.
   
      (2)  OL L 210, 2006 7 31, p. 82.